ร้าน Fauchon สาขาสยามพารากอน เดินผ่านอยู่บ่อยครั้ง โทนสีที่ใช้ในการตกแต่งร้านจัดจ้านชมพูจ๋าเหลือบดำ ดึงดูดสวยตาให้ต้องมองไปที่ร้านนี้ทุกครั้งที่เดินผ่านค่ะ มองเผินๆ นึกว่าร้านขายเครื่องสำอางมาตั้งอยู่ชั้นของกิน???????????? 

ร้านค่อนข้างหรูและมีระดับเกินกว่าจะมาตั้งแบบ Open แบบนี้มองแล้วไม่เป็นส่วนตัวเลยค่ะ อยากลองทานเอแคลร์ของร้านนี้ดูค่ะว่ารสชาติจะอร่อยกว่าร้านอื่นที่เคยทานมามั้ย เห็นโปรจาก Galaxy Gift ตั้งอยู่หน้าร้าน จับคู่สุดหวาน กาแฟ + เอแคลร์ ในราคาเพียง 195 บาท จากราคาปกติ 350 บาท 

เลือกเอแคลร์รสชาติ ECLAIR PARIS BREST ราคาชิ้นละ 175 บาท คือ Almond hazelnut praline topped with a praline cream and roasted hazelnut pieces เป็นเอแคลร์แบบเห็นใส้ค่ะแปลกดีมากๆ ไม่เคยเห็นเอแคลร์แบบนี้เลยค่ะ ใส้เป็นครีมคาราเมลราดหน้าด้วยอัลมอนด์และเฮเซนัทเคลือบคาราเมล รสชาติหวานหอมคาราเมลและถั่วผสมผสานกันอร่อยมากๆ ค่ะสำหรับรสชาตินี้ไม่หวานจัด หวานหอมแบบนุ่มละมุนลิ้นมากๆ เวลาเคี้ยวส่วนผสมทั้งหมดพร้อมๆ กัน

กาแฟสั่งเป็น Cafe Latte Vanilla แบบร้อน แก้วละ 170 บาท หอมกลิ่นกาแฟและวนิลาอ่อนๆ รสชาตินุ่มนวลหอมหวานกลมกล่อม ฟองนมเนียนละเอียดนุ่มลิ้นดีมากๆ รสชาติกาแฟแก้วนี้นุ่มนวลอร่อยไม่ผิดหวังเลยค่ะ 

เป็นเซตที่สุดคุ้มจริงค่ะ เพราะร้านนี้กาแฟและเบเกอรี่ราคาค่อนข้างสูง แต่คุณภาพและรสชาติก็สมกับราคาค่ะ อร่อยแบบต้องร้องขอชีวิตกันเลยทีเดียว ????????